Aase Botnmark

Aase Botnmark (født Øvrebotn; 25. mai 1927 i Botnane i Bremanger, død 12. februar 2012) var en norsk billedhugger og håndkolorist. Hun studerte ved Statens håndverks- og kunstindustriskole under Per Ung, og hadde en rekke utstillinger, blant annet sammen med Skule Waksvik. Hun er kjent for sine menneskeskulpturer, særlig av kvinner. Per Ung skal ha uttalt «Dine skulpturer lever, Aase!» 

Etter en oppvekst på en gård i Botnane, giftet Aase seg med fotografen Kåre Botnmark (1923–2010) i 1948 og de fikk to barn. I 20 år drev paret fotoforretningen Vest Foto i Florø sammen, der Aase spesialiserte seg på håndkolorering. Da forretningen ble solgt i 1969 flyttet de til Ullensaker i Akershus. 

Gjennom opphold på Modum Bads Nervesanatorium stiftet Aase bekjentskap med keramikk som uttryksform, og søkte seg etterhvert til Statens håndverks- og kunstindustriskole, der hun var elev i 1974 til 1978. 

Etter hennes død i 2012 ble det i 2016 satt opp en retrospektiv utstilling på Galleri Dorthea i Kulturhuset Heimen i Bremanger.

Referanser 
 

 

Norske billedhuggere
Personer fra Bremanger kommune
Personer fra Flora kommune